**Nordisk mesterskap i fotball** var en internasjonal fotballturnering mellom de ulike nordiske lands herrelandslag. Den første turneringen fant sted i perioden 1924–28, men det var bare Danmark, Norge og Sverige som deltok. Finland ble med fra den andre turneringen. I den siste turneringen spilt i 2000–01, deltok også Island og Færøyene.

Historie
--------

Turneringen kom i stand etter et dansk initiativ i 1920, som erstatning for en utløpt avtale (1919) mellom Danmarks fotballforbund (DBU), Norges Fotballforbund (NFF) og Sveriges fotballforbund (SvFF) som slo fast at de tre landenes herrelandslag skulle spille to årlige kamper mot hverandre. Idéen ble ikke realisert før i 1924 i forbindelse med det danske fotballforbundets 35-årsjubileum. DBU sto som arrangør av turneringen som besto av en gruppe, hvor lagene møtte hverandre fem ganger, tilsammen ti kamper per lag. DBU sto også for premien, et trofé som Danmark selv vant når turneringen ble avsluttet i 1928.

Den andre turneringen ble arrangert av SvFF som feiret sitt 25-årsjubileum. Denne gangen ble også det finske fotballforbundet (SPF) invitert. Det ble også bestemt at turneringen skulle gå over 4 år, hvert lag skulle spille 12 kamper, 4 kamper mot hver enkelt motstander, 2 på hjemmebane og 2 på bortebane. Den andre turneringen ble vunnet av Norge. De neste ni mesterskap, i perioden 1933 til 1977, ble totalt dominert av Sverige som vant alle ni. Den fjerde turneringen ble avbrutt av 2. verdenskrig og ble derfor spilt over 11 år, fra 1937 til 1947.

Turneringen ble populær etter krigen og var viktig i forberedelsene til større turneringer, slik som VM i fotball og Sommer-OL. Turneringen mistet sin betydning i løpet av 70-tallet, delvis fordi det økte antall kamper mot andre motstandere, men også fordi turneringene på 70- og 80-tallet varierte i form og varighet. Den siste kampen i turneringen 1981–83 mellom Sverige og Norge ble ikke engang spilt, siden Danmark allerede hadde vunnet.

En engangsutgave av turneringen ble spilt i 2000–01. Her ble også Island og Færøyene invitert med. Noen av kampene ble spilt i løpet av en felles treningsleir på La Manga i Spania, resten ble spilt hjemme, noen i innendørsarenaer. En kamp mellom Norge og Færøyene ble aldri spilt.

Resultater
----------

|  |  |  |  |  |  |  |
| --- | --- | --- | --- | --- | --- | --- |
| År | Trofé |  | Vinner | 2.-plass | 3.-plass | 4.-plass |
| *1924-28* | *Jubilæumspokal* |  Danmark |  Sverige |  Norge | Kun tre deltagerland |
| *1929-32* | *Guldkrus* |  Norge |  Sverige |  Danmark |  Finland |
| *1933-36* | *Nordiske Pokal* |  Sverige |  Danmark |  Norge |  Finland |
| *1937-47* | *Suomen Karhut* |  Sverige |  Danmark |  Norge |  Finland |
| *1948-51* | *DBU's Vase* |  Sverige |  Danmark |  Norge |  Finland |
| *1952-55* | *SvFF:s pokal* |  Sverige |  Norge |  Danmark |  Finland |
| *1956-59* | *Eventyr og Lek* |  Sverige |  Norge |  Danmark |  Finland |
| *1960–63* | *SPL's Pokal* |  Sverige |  Danmark |  Norge |  Finland |
| *1964–67* | *Fodboldspillere* |  Sverige |  Danmark |  Finland |  Norge |
| *1968–71* | *SvFF:s pokal* |  Sverige |  Danmark |  Norge |  Finland |
| *1972–77* | — |  Sverige |  Danmark |  Norge |  Finland |
| *1978–80* | — |  Danmark |  Sverige |  Norge |  Finland |
| *1981–83* | — |  Danmark |  Sverige |  Norge |  Finland |
| *2000–01* | — |  Finland |  Island |  Danmark |  Norge |

Litteratur
----------

* Alsiö, Martin (ed.) (2004). *100 år: Svenska fotbollförbundets jubileumsbok 1904-2004, del 2: statistiken*. Vällingby: Stroemberg Media Group. ISBN 91-86184-59-8. CS1-vedlikehold: Ekstra tekst: forfatterliste (link)

Kilder
------

* Aarhus, Lars (6. februar 2001). «Nordic Championships». Rec.Sport.Soccer Statistics Foundation. Besøkt 2. januar 2011.

Eksterne lenker
---------------

* Nordiske mesterskap i fotball – Rec.Sport.Soccer Statistics Foundation

| * v
* d
* r
Nordisk mesterskap i fotball (1924–2001) |
| --- |
|  | 
* 1924–1928
* 1929–1932
* 1933–1936
* 1937–1947
* 1948–1951
* 1952–1955
* 1956–1959
* 1960–1963
* 1964–1967
* 1968–1971
* 1972–1977
* 1978–1980
* 1981–1983
* 2000–2001

 |  |
| 
* Landslag: Danmark
* Finland
* Færøyene
* Island
* Norge
* Sverige

 |